|  |
| --- |
| **Criteria 7 : Facilities and Infrastructure** |
| **Req-7.9** | **:** | The quality of the facilities (library, laboratory, IT, and student services) are shown to be subjected to evaluation and enhancement. |
| **ผู้รับผิดชอบ Criteria** | **:** | อรทัย เป็งนวล / จีรพรรณ จันทราศัพท์ / บรรพต โตสิตารัตน์ /อาทิตย์ แก้วถาวร / ธันวดี กรีฑาเวทย์ / ริมฤทัย พุทธวงค์ ฐิติชญาณ์ ก๋าคำ / สุวิชา ศรีวิชัย / ลัญฉ์พิชา พิมพา / เดชา ผิวผ่อง /ประภาพรรณ เทียมถวิล / สกุณา เชาวพ้อง / นิธิวดี จรรยาสุภาพ / อนงค์ ไชยแก้ว / เกรียงศักดิ์ วันกูล / รุ่งนภา รินคำ / กชสร จินดารัตน์ / โกสินทร์ หลวงละ |
| **หน่วยงาน** | **:** | กองกายภาพและสิ่งแวดล้อม / กองเทคโนโลยีดิจิทัล / สำนักบริหารและพัฒนาวิชาการ / สถาบันบริการตรวจสอบคุณภาพและมาตรฐานผลิตภัณฑ์ / สำนักหอสมุด / สำนักบริหารและพัฒนาวิชาการ /กองพัฒนานักศึกษา  |

**ผลการดำเนินงาน :**

**ด้านระบบเทคโนโลยีสารสนเทศ**

**กองเทคโนโลยีดิจิทัล** สำนักงานมหาวิทยาลัย มหาวิทยาลัยแม่โจ้ มีวิธีการประเมินคุณภาพของการให้บริการและสิ่งอำนวยความสะดวกต่าง ๆ ด้านเทคโนโลยี โดยได้จัดทำแบบสอบถามเพื่อสอบถามความพึงพอใจ ของผู้ใช้บริการด้านเทคโนโลยี ดังนี้

1. ด้านการให้บริการระบบเครือข่ายไร้สาย ได้นำผลการประเมินจากผู้ใช้งาน มาจัดทำคำของบประมาณในการจัดซื้อครุภัณฑ์ระบบโครงสร้างพื้นฐานด้านเทคโนโลยีสารสนเทศและการสื่อสาร ปี 2566
ซึ่งมีจำนวน Wifi เพิ่มมากขึ้น 155 จุด และมีการปรับปรุงระบบเครือข่ายไร้สายความเร็วสูง แบบ Wifi6 รองรับปริมาณการใช้งานที่เพิ่มขึ้น

|  |  |  |  |
| --- | --- | --- | --- |
| หน่วยงาน | จำนวน Wifi ปี 2565 | จำนวน Wifi ปี 2566 | จำนวนเพิ่มขึ้น |
| มหาวิทยาลัยแม่โจ้ จังหวัดเชียงใหม่ | 559 | 709 | 150 |
| มหาวิทยาลัยแม่โจ้-แพร่เฉลิมพระเกียรติ | 111 | 114 | 3 |
| มหาวิทยาลัยแม่โจ้-ชุมพร | 69 | 71 | 2 |
| รวม | **769** | **924** | **155** |

เพื่อให้ครอบคลุมทั้งวิทยาเขตแพร่และชุมพร รวมถึงการทำบันทึกข้อตกลงกับบริษัท ทรู อินเทอร์เน็ต คอร์ปอเรชั่น จำกัด และ บมจ. แอดวานซ์ อินโฟร์ เซอร์วิส (AIS) เพื่อเพิ่มบริการด้านการสื่อสารและโทรคมนาคมให้ทันสมัยภายในพื้นที่ของมหาวิทยาลัย และมีการจัดทำระบบตรวจสอบการใช้งานระบบเครือข่ายไร้สาย เพื่อตรวจสอบปริมาณการใช้งานให้เพียงพอต่อการใช้งาน

1. ด้านการให้บริการระบบเครือข่ายอินเทอร์เน็ต ได้นำผลการประเมินจากผู้ใช้งาน จากเดิมที่มีการใช้งบประมาณในการจัดซื้อช่องสัญญาณอินเทอร์เน็ตภายในมหาวิทยาลัยดำเนินการจัดทำบันทึกข้อตกลงกับบริษัท ทรู อินเทอร์เน็ต คอร์ปอเรชั่น จำกัด ระยะเวลา 3 ปี ปีงบประมาณ 2565-2567 เพื่อเพิ่มประสิทธิภาพในการให้บริการ การเตรียมความพร้อมในด้านระบบเครือข่ายของมหาวิทยาลัยให้พร้อมต่อการใช้งานในทุก ๆ ด้าน ให้มีประสิทธิภาพ ทั้งการเรียนการสอนและการปฏิบัติงานของบุคลากรด้านต่าง ๆ และยังช่วยประหยัดงบประมาณในการจัดซื้อ โดยมีการจัดทำระบบตรวจสอบการใช้งานระบบเครือข่ายอินเทอร์เน็ตตามอาคาร เพื่อตรวจสอบปริมาณให้เพียงพอต่อการใช้งาน
2. ด้านการสนับสนุนให้มีซอฟต์แวร์ที่ถูกลิขสิทธิ์สำหรับนักศึกษา อาจารย์ และบุคลากรของมหาวิทยาลัยแม่โจ้ : กองเทคโนโลยีดิจิทัลได้นำผลการใช้งานซอฟต์แวร์สำหรับสนับสนุนการเรียนการสอน มาวิเคราะห์เพื่อเสนอคณะกรรมการบริหารมหาวิทยาลัย ในการจัดหางบประมาณเพื่อรองรับการใช้งานให้กับทุกหน่วยงานในมหาวิทยาลัย เพื่อส่งเสริมการใช้งานซอฟต์แวร์ที่ถูกลิขสิทธิ์
3. ด้านการให้บริการห้องเรียน Smart classroom : สำรวจความต้องการใช้งานห้องเรียน Smart Classroom ตามคณะต่าง ๆ และได้ประเมินสถานการณ์ปัจจุบันว่า นักศึกษามหาวิทยาลัยที่เพิ่มมากขึ้น และ มีความต้องการใช้งานห้องเรียนจำนวนมากขึ้น ทางกองเทคโนโลยีดิจิทัล จึงได้สำรวจและประเมินการปรับปรุงห้องเรียนที่อาคารเรียนรวม 70 ปี ชั้น 5 ที่กองเทคโนโลยีดิจิทัลกำกับดูแล โดยจัดทำงบประมาณเพื่อเสนอคณะกรรมการวิเคราะห์งบประมาณ พิจารณาอนุมัติให้ปรับปรุงห้องสำหรับการเรียนการสอนเพิ่มอีก 1 ห้องในปีงบประมาณ 2567 ต่อไป
4. ด้านการให้บริการห้องบริการอินเทอร์เน็ต : ได้จัดทำแผนการบำรุงรักษาอุปกรณ์ในห้องบริการอินเทอร์เน็ต มีการติดตั้งลงโปรแกรมเครื่องคอมพิวเตอร์ใหม่ และโปรแกรมสำหรับการเรียนการสอน เพื่อให้พร้อมใช้งานสำหรับการเรียน และสำรวจคอมพิวเตอร์ห้องบริการอินเทอร์เน็ตพบว่ามีอายุการใช้งานเกิน 5 ปี จึงได้นำผลการสำรวจความพร้อมการใช้งานเครื่องคอมพิวเตอร์ โดยจัดทำงบประมาณจากเงินพัฒนานักศึกษา มาเปลี่ยนเครื่องคอมพิวเตอร์ที่ให้บริการ ซึ่งปีงบประมาณ 2566 ได้รับจัดสรรงบประมาณ จำนวน 97 เครื่อง และวางแผนจัดทำงบประมาณในปี 2567 เพิ่มอีก 100 เครื่องต่อไป
5. ด้านการให้บริการห้อง Co-Working Space : มีการดำเนินการจัดเตรียมพื้นที่ให้บริการใหม่ให้เป็นพื้นที่สร้างสรรค์ Co-Working Space ที่อาคารเรียนรวม 70 ปี และอาคารเรียนรวม 80 ปี เพื่อสร้างบรรยากาศที่เอื้อและสนับสนุนต่อการเรียนรู้ การเรียนการสอน การฝึกประสบการณ์ การสร้างนวัตกรรม สนับสนุนการเป็นผู้ประกอบการ และจัดพื้นที่เพื่อรองรับผู้รับบริการที่เป็นผู้พิการอีกด้วย และในปีงบประมาณ 2567 ได้มีการเสนอโครงการเพื่อขอรับการจัดสรรงบประมาณ เพิ่มเติมอีก 1 ห้อง ณ อาคารพัฒนาวิสัยทัศน์ เพื่อเป็นแหล่งเรียนรู้สำหรับนักศึกษาเพิ่มเติม

 อีกทั้งยังมีการประชาสัมพันธ์การให้บริการห้อง Co-Working ช่องทางการประชาสัมพันธ์ของกองเทคโนโลยีดิจิทัล เช่น Facebook, Line, จอประชาสัมพันธ์ LED เป็นต้น พร้อมทั้งจัดทำ QR Code ตามจุดต่างๆ เพื่อประเมินการให้บริการ

**ด้านมาตรฐานความปลอดภัย**

สถาบันบริการตรวจสอบคุณภาพและมาตรฐานผลิตภัณฑ์ มีการให้บริการและสิ่งอำนวยความสะดวกต่าง ๆ ในห้องปฏิบัติการของสถาบันบริการตรวจสอบคุณภาพและมาตรฐานผลิตภัณฑ์

* มีประเมินโดยใช้[แบบสอบถามความพึงพอใจ](file:///C%3A%5CUsers%5Crimjai%5CDesktop%5C%E0%B9%80%E0%B8%AD%E0%B8%81%E0%B8%AA%E0%B8%B2%E0%B8%A3%5CF-076.pdf)จากผู้ใช้บริการผ่านระบบ QR code
* เมื่อดำเนินการประเมินแล้วเสร็จจัดทำเป็นรายงานเพื่อสรุปแจ้งผล[การประเมิน](https://erp.mju.ac.th/openFile.aspx?id=Njk5MzEw&method=inline)ให้ผู้บริหารรับทราบและแจ้งผลการประเมินใน[การประชุมทบทวนการบริหารงาน](https://erp.mju.ac.th/openFile.aspx?id=Njk5MzEy&method=inline)
* นำผลการประเมินไปปรับปรุงเป็น[แผนการปรับปรุงประจำปี](https://erp.mju.ac.th/openFile.aspx?id=Njk5MzEz&method=inline) โดยจัดทำแผนการพัฒนา
ในปีถัดไปแล้วดำเนินการประเมินคุณภาพอีกครั้ง
* ผลการประเมินความพึงพอใจจากผู้ใช้บริการเมื่อมีการปรับปรุงแล้วได้มีการแจ้งข้อมูลกลับไปยังผู้ที่ประเมินที่หน้าเว็บไซต์ <https://iqs.mju.ac.th/wtms_webpageDetail.aspx?wID=2060> แจ้งผลกลับไปยังผู้ใช้บริการ



**ด้านห้องสมุด**

สำนักหอสมุด เป็นแหล่งสนับสนุนการเรียนรู้ที่สำคัญของมหาวิทยาลัย โดยเป็นแหล่งเรียนรู้สำหรับนักศึกษา อาจารย์ บุคลากร นักวิจัย ให้ได้ใช้บริการค้นคว้า หาความรู้ และในฐานะพื้นที่สนับสนุนการเรียนรู้และการสร้างนวัตกรรม ได้เล็งเห็นถึงความสำคัญในการสนับสนุนการผลิตบัณฑิตให้มีคุณลักษณะที่พึงประสงค์ เท่าทันต่อการเปลี่ยนแปลง สำนักหอสมุดจึงมุ่งมั่นพัฒนาองค์กรให้เป็น Smart Library ที่สนับสนุนการเรียนการสอน การวิจัย และส่งเสริมการเรียนรู้ตลอดชีวิต” และจาก[นโยบายการบริหารงานและแนวทางพัฒนาของสำนักหอสมุดในการพัฒนาห้องสมุดให้เป็นห้องสมุดดิจิทัล](https://maejo.link?L=d0Fh) ในระยะ 4 ป (12 ก.ค. 2565 - 11 ก.ค. 2569) และให้สอดคล้องกับความก้าวหน้าของเทคโนโลยีสารสนเทศและการสื่อสาร ตลอดจนได้มี[การจัดทำแผนปฏิบัติงาน สำนักหอสมุด ประจำปีงบประมาณ 2567](https://erp.mju.ac.th/openFile.aspx?id=Njk5MjAx&method=inline) เพื่อตอบสนองความต้องการจำเป็นของการจัดการเรียนการสอน การเรียนรู้และการวิจัย การพัฒนาการเรียนรู้ของผู้เรียน เพื่อให้สำนักหอสมุดก้าวสู่การเป็น Digital Library ดังนี้

**1. การพัฒนาห้องสมุดให้เป็น Digital Library** ที่มีการให้บริการทรัพยากรสารสนเทศในรูปแบบดิจิทัลเพื่อสนับสนุนการเรียนรู้และการสร้างนวัตกรรมให้นักศึกษาเป็นนวัตกรและผู้ประกอบการที่มีคุณภาพ โดยการจัดหาทรัพยากรสารสนเทศประเภทหนังสืออิเล็กทรอนิกส์ วารสารอิเล็กทรอนิกส์ ฐานข้อมูลอิเล็กทรอนิกส์ และโปรแกรมสนับสนุนการเรียนรู้ต่างๆ โดยมี[แผนการจัดซื้อทรัพยากรสารสนเทศประเภทอิเล็กทรอนิกส์](https://erp.mju.ac.th/openFile.aspx?id=NzAwMzMx&method=inline)กับทรัพยากรสารสนเทศประเภทสิ่งพิมพ์ให้มีสัดส่วนที่มุ่งไปสู่การเป็นห้องสมุดดิจิทัลให้มากขึ้น เพื่อให้การจัดซื้อทรัพยากรสารสนเทศครอบคลุมทุกช่องทางในการเสนอซื้อ ครอบคลุมกลุ่มเป้าหมาย และครอบคลุมทุกสาขาวิชา โดยได้สำรวจความต้องการของผู้รับบริการสำหรับการคัดเลือกเพื่อจัดซื้อทรัพยากรสารสนเทศรูปแบบดิจิทัลให้สอดคล้องกับหลักสูตรการเรียนสอนของมหาวิทยาลัย ผ่านช่องทางออนไลน์ ได้แก่ [แบบฟอร์มเสนอซื้อออนไลน์](https://maejo.link?L=2Tnm) และกล่องข้อความใน [Facebook MJU Library](https://www.facebook.com/mjulibrary) และมีการสำรวจความต้องการของผู้รับบริการสำหรับการคัดเลือกหนังสือ/หนังสืออิเล็กทรอนิกส์ เพื่อจัดซื้อให้สอดคล้องกับหลักสูตรการเรียนสอนของมหาวิทยาลัย อีกทั้งยังมีการจัดโครงการ Maejo Book Fair อย่างต่อเนื่อง เพื่ออำนวยความสะดวกให้อาจารย์ นักศึกษา และบุคลากร สามารถเลือกซื้อหนังสือที่เกี่ยวข้องกับสาขาวิชาได้โดยสะดวกมากขึ้น โดยผู้รับบริการสามารถคัดเลือกและ[เสนอซื้อหนังสือและหนังสืออิเล็กทรอนิกส์ผ่านเว็บไซต์](https://lib.mju.ac.th/purchaseonline/) เพื่อความสะดวกมากยิ่งขึ้น

ทั้งนี้สำนักหอสมุดยังได้ดำเนินการเก็บรวบรวม[คลังปัญญามหาวิทยาลัย](http://ir.mju.ac.th/dspace/)ที่เป็นผลงานวิชาการของอาจารย์ นักศึกษา นักวิจัย นักวิชาการ และบุคลากรของมหาวิทยาลัยแม่โจ้ ได้แก่ วิทยานิพนธ์ ดุษฎีนิพนธ์ รายงานการค้นคว้าอิสระ รายงานการวิจัย ฯลฯ และ [แปลงให้อยู่ในรูปดิจิทัล](http://lib.mju.ac.th/e-office/doccenter/file/2023/0001338.pdf) เก็บรักษา แสดง และให้การเข้าถึงในรูปแบบออนไลน์ให้เป็นประโยชน์แก่สาธารณะ[ผ่านแพลตฟอร์ม](http://ir.mju.ac.th/dspace/) และให้ความรับรองในการเข้าถึงในระยะยาว (archiving) ตามหลักการอนุรักษ์ข้อมูลจดหมายเหตุ เพื่อให้ผู้ใช้บริการสามารถเข้าถึงคลังปัญญามหาวิทยาลัยได้สะดวกและถือเป็นการอนุรักษ์ข้อมูลจดหมายเหตุดิจิทัลอีกด้วย รวมถึง[การสร้างคอลเล็กชั่นพิเศษ](https://archives.mju.ac.th/web/) ด้วยการรวบรวมข้อมูลจากเอกสาร สิ่งพิมพ์ รวมถึงการลงพื้นที่เพื่อการสัมภาษณ์ปราชญ์ และผู้มีความรู้ในด้านต่างๆ แล้วนำข้อมูลมาเรียบเรียงและเผยแพร่ในรูปแบบออนไลน์ ได้แก่ 1) จดหมายเหตุมหาวิทยาลัยแม่โจ้ เป็นการรวบรวมเอกสาร สิ่งพิมพ์ ที่แสดงถึงประวัติ และพัฒนาการของมหาวิทยาลัยแม่โจ้ 2) ฐานข้อมูลรางวัลเกียรติยศ ที่รวบรวมข้อมูลเกี่ยวกับการได้รับรางวัลของ นักศึกษา อาจารย์ และบุคลากร ของมหาวิทยาลัยแม่โจ้ 3) คอลเล็คชั่นรวบรวมข้อมูลที่แสดงถึงพัฒนาการด้านการเกษตรในภาคเหนือ ข้อมูลด้านศิลปวัฒนธรรม และภูมิปัญญาด้านการเกษตรภาคเหนือ 4) ฐานข้อมูลองค์ความรู้มหาวิทยาลัยแม่โจ้ รวบรวมองค์ความรู้ ผลงาน โครงการ นวัตกรรมของมหาวิทยาลัยแม่โจ้ 5) Oral History เป็นการรวบรวมประวัติศาสตร์จากคำบอกเล่า 6) ฐานข้อมูล SANSAI Discovery เป็นข้อมูลท้องถิ่นของอำเภอสันทราย 7) ฐานเรียนรู้ชันโรง 8) ฐานข้อมูลอาหารท้องถิ่น Local Food Discovery ที่รวบรวมข้อมูลสูตรอาหาร ข้อมูลสมุนไพรที่ใช้ในการทำอาหารในท้องถิ่นภาคเหนือ และ 9) ฐานข้อมูลเครือข่ายพิพิธภัณฑ์ชุมชน มหาวิทยาลัยแม่โจ้ ที่รวบรวมข้อมูลพิพิธภัณฑ์ชุมชน

สำหรับ​การเข้าใช้บริการ Digital Library ผู้รับบริการสามารถเข้าถึงได้ ผ่านดิจิทัลแพลตฟอร์ม <https://my.openathens.net/> ซึ่งได้รวบรวมทรัพยากรสารสนเทศในรูปแบบดิจิทัลที่สามารถเข้าถึงเอกสารฉบับเต็มที่สอดคล้องกับหลักสูตรการเรียนการสอนของมหาวิทยาลัยและบริการออนไลน์ เพื่อสนับสนุนการใช้งาน Digital Library ทั้ง 3 พื้นที่ ได้แก่ มหาวิทยาลัยแม่โจ้ เชียงใหม่ มหาวิทยาลัยแม่โจ้-แพร่ เฉลิมพระเกียรติ และมหาวิทยาลัยแม่โจ้-ชุมพร จำนวน 18 คณะ/วิทยาลัย รวมทั้งสิ้น 116 หลักสูตร ดังนี้

1.1 ฐานข้อมูลหนังสืออิเล็กทรอนิกส์ ที่สำนักหอสมุดมีให้บริการ [จำนวน 12 ฐาน](https://erp.mju.ac.th/openFile.aspx?id=Njk5MTc1&method=inline)

1.2 [วารสารออนไลน์](https://erp.mju.ac.th/openFile.aspx?id=Njk5Mjc4&method=inline) โดยสามารถเข้าถึงบทความแบบออนไลน์ได้จากเว็บไซต์หลักของวารสาร

* 1. ฐานข้อมูลอิเล็กทรอนิกส์ ที่สำนักหอสมุดมีให้บริการ โดยมีทั้งที่สำนักหอสมุดจัดซื้อเองและสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม จัดซื้อให้ รวม [จำนวน 37 ฐาน](https://erp.mju.ac.th/openFile.aspx?id=Njk5MjI3&method=inline)
	2. โปรแกรมสำเร็จรูปสำหรับจัดทำบรรณานุกรมและสนับสนุนการจัดทำจัดทำผลงานทางวิชาการ โดยเป็นการนำเทคโนโลยีเข้ามาใช้ได้อย่างมีประสิทธิภาพเพื่อการพัฒนาทางวิชาการของมหาวิทยาลัย ตลอดจนโปรแกรมที่อำนวยความสะดวกให้ผู้รับบริการสามารถเข้าถึงสารสนเทศได้ตลอดเวลาและทุกสถานที่ จำนวน 7 โปรแกรม ได้แก่ 1) โปรแกรมจัดการรายการบรรณานุกรม EndNote 2) โปรแกรมตรวจสอบการคัดลอกผลงานทางวิชาการ (COPYLEAKS) 3) โปรแกรมตรวจสอบการคัดลอกผลงานทางวิชาการ (Turnitin) 4) โปรแกรมสำหรับวิเคราะห์ข้อมูลทางสถิติ และการจัดการข้อมูลต่าง ๆ (SPSS) 5) ชุดโปรแกรม Adobe Creative Cloud 6) ระบบยืนยันตัวตนและเครื่องมือช่วยในการเข้าถึงฐานข้อมูลออนไลน์ OpenAthens และ 7) AI Chatbot: Chat GPT
	3. บริการออนไลน์เพื่อสนับสนุนการใช้งาน Digital Library ได้แก่
1. **บริการทรัพยากรสารสนเทศประเภทอิเล็กทรอนิกส์** ได้แก่ ฐานข้อมูลออนไลน์
E-book และ E-Journal ผ่านทางเว็บไซต์สำนักหอสมุด ([https://library.mju.ac.th/2022/database](https://library.mju.ac.th/2022/database/)/) ผู้รับบริการสามารถเข้าใช้งานทรัพยากรสารสนเทศประเภทอิเล็กทรอนิกส์ภายใต้เครือข่ายของมหาวิทยาลัยได้โดยไม่ต้องเดินทางมาห้องสมุด โดยสามารถใช้บริการสืบค้นข้อมูลผ่าน[เครือข่ายส่วนตัวเสมือน VPN (Virtual Private Network: VPN)](https://maejonet.mju.ac.th/wtms_newsDetail.aspx?nID=12955&lang=th-TH) และ ระบบยืนยันตัวตน [OpenAthens](https://my.openathens.net/)
2. **การสืบค้นฐานข้อมูลทรัพยากรสารสนเทศของสำนักหอสมุด** ผู้รับบริการสามารถสืบค้นผ่านช่องทาง[เว็บไซต์สำนักหอสมุด](https://library.mju.ac.th/) และสามารถสืบค้นทรัพยากรสารสนเทศผ่าน[ระบบห้องสมุดอัตโนมัติ ALIST](https://opac.mju.ac.th/)
3. **บริการตอบคำถามและช่วยการค้นคว้า** ผู้รับบริการสามารถสอบถามรายละเอียดต่าง ๆ ผ่านช่องทาง ดังนี้ 1) [เว็บไซต์สำนักหอสมุด](https://library.mju.ac.th/) โดยกดคลิกใช้บริการที่ปุ่มแชท 2) [Facebook Pages: MJU Library](https://www.facebook.com/mjulibrary) 3) [Line Official](https://line.me/R/ti/p/%40mjulibrary) 4) [FaceTalks](https://maejo.link/FaceTalks) 5) e-mail library\_service@mju.ac.th และ 6) เบอร์โทรศัพท์ 0-5387-3510-11 เพื่อสอบถามการใช้บริการ การช่วยการค้นคว้ารวมถึงข้อมูลต่าง ๆ เกี่ยวกับสำนักหอสมุด โดยมีเจ้าหน้าที่ให้บริการประจำทุกช่องทาง
4. **บริการฝึกอบรมผ่านระบบออนไลน์ ด้วยโปรแกรม Microsoft Teams** เพื่อยกระดับงานวิชาการของมหาวิทยาลัย โดยมี[การจัดคอร์สอบรมให้ความรู้](https://library.mju.ac.th/2022/services/academy/)ในแต่ละหัวข้อเพื่อให้สามารถใช้งานระบบได้อย่างถูกต้อง รวมทั้งการผลิตสื่อการสอนเพื่อการฝึกอบรมในหัวข้อต่าง ๆ ผ่าน YouTube Channel ช่อง [MJU Library](https://www.youtube.com/channel/UC_bJVZj1f9Zr4SRCZMMtQsQ)
5. [**บริการฝึกอบรมและนำชมห้องสมุด**](https://library.mju.ac.th/2022/services/academy/)เป็นบริการฝึกอบรมและนำชมห้องสมุดให้แก่ นักศึกษา อาจารย์ บุคลากรมหาวิทยาลัยแม่โจ้ และผู้สนใจทั่วไป มีวัตถุประสงค์เพื่อให้ผู้รับบริการได้ทราบถึงบริการต่าง ๆ ที่ห้องสมุดมีให้บริการ ทรัพยากรสารสนเทศของห้องสมุด วิธีการสืบค้นสารสนเทศเพื่อการศึกษา การเรียนการสอน และการวิจัย การใช้งานโปรแกรมสนับสนุนต่าง ๆ เช่น การใช้โปรแกรมจัดการรายการบรรณานุกรม (Reference Management Training) การใช้โปรแกรมตรวจสอบการคัดลอกผลงานทางวิชาการ (Turnitin) รวมถึงทักษะอื่น ๆ ที่จะช่วยสนับสนุนพันธกิจของมหาวิทยาลัย สนับสนุนการเรียน การสอนและการวิจัยให้เป็นไปอย่างสมบูรณ์ (<https://maejo.link/?L=1YJm>)
6. [**บริการ Pick Up & Delivery**](https://library.mju.ac.th/2022/services/bookdelivery/) บริการรับคืนทรัพยากรสารสนเทศภายในมหาวิทยาลัย และจัดส่งทรัพยากรสารสนเทศทั้งภายใน และภายนอกมหาวิทยาลัย ให้บริการสำหรับนักศึกษา อาจารย์ และบุคลากรมหาวิทยาลัยแม่โจ้เท่านั้น
7. [**บริการยืมระหว่างห้องสมุดวิทยาเขต**](https://library.mju.ac.th/2022/services/bookdelivery-campus/) คือ การให้บริการยืมทรัพยากรสารสนเทศร่วมกันระหว่างวิทยาเขตทั้ง 3 แห่ง ได้แก่ มหาวิทยาลัยแม่โจ้ เชียงใหม่ มหาวิทยาลัยแม่โจ้-แพร่ เฉลิมพระเกียรติ และมหาวิทยาลัยแม่โจ้-ชุมพร ให้บริการเฉพาะนักศึกษา อาจารย์ และบุคลากรมหาวิทยาลัยแม่โจ้เท่านั้น

8) [**บริการยืมหนังสือต่อด้วยตนเอง**](https://library.mju.ac.th/2022/services/bookrenew/) หรือติดต่อเจ้าหน้าที่ได้ที่ช่องทางดังนี้ 1) [ระบบห้องสมุดอัตโนมัติ ALIST (OPAC)](https://opac.mju.ac.th/) 2) Application ALIST OPAC ใช้ได้กับระบบปฏิบัติการ ios และ Android 3) [Facebook Pages: MJU Library](https://www.facebook.com/mjulibrary) 4) [Line Official](https://line.me/R/ti/p/%40tyw9123r)

9) [**บริการยืมระหว่างห้องสมุดสถาบันอุดมศึกษา**](https://library.mju.ac.th/2022/services/interlibraryloan/)เพื่อการให้บริการยืมทรัพยากรสารสนเทศ หรือขอทำสำเนาทรัพยากรสารสนเทศร่วมกันระหว่างห้องสมุดสถาบันอุดมศึกษาทั่วประเทศ ผ่านเว็บไซต์สำนักหอสมุด (<https://forms.gle/KSqJYUB63tzbyfgc7>) ผ่านระบบสืบค้น [EDS](https://library.mju.ac.th/2022/services/edsplusfulltext/)

 10) [**Library of Things**](https://library.mju.ac.th/2022/services/library-of-things/) เป็นการรวบรวมอุปกรณ์ต่าง ๆ ไว้เพื่อให้นักศึกษาและบุคลากรของมหาวิทยาลัยแม่โจ้ สามารถยืมไปใช้ประโยชน์ได้ ถูกสร้างขึ้นโดยมีวัตถุประสงค์เพื่อให้บริการยืมอุปกรณ์และสิ่งของที่สนับสนุนและส่งเสริมให้นักศึกษาเป็นผู้ประกอบการ และเกิดการเรียนรู้จากการทดลองปฏิบัติ (Active Experimentation) และเพื่อสร้างภาพลักษณ์และมุมมองแปลกใหม่ที่มีต่อห้องสมุด โดยเลือกอุปกรณ์ที่ต้องการยืมใช้งานได้ที่ <https://libraryservices.mju.ac.th/page/libraryofthings/> หรือ กรอกแบบฟอร์มยืมอุปกรณ์ได้ที่ <https://forms.gle/cbX7Q8vecaYxQxaWA>

 11) [**บริการค้นหาเอกสาร**](https://library.mju.ac.th/2022/services/fulltextfinder/) **(Full Text Finder)** บริการค้นหาเอกสารฉบับเต็มในรูปแบบอิเล็กทรอนิกส์ที่อยู่นอกเหนือสิทธิ์การใช้งานของมหาวิทยาลัยแม่โจ้ (<https://maejo.link/?L=7lWC>)

 12) [**บริการตรวจสอบคุณภาพวารสารและแนะนำวารสารเพื่อการตีพิมพ์ผลงานวิชาการ**](https://library.mju.ac.th/2022/services/journalrecommendation/) **(Journal Quality Evaluation and Recommendation Service for Academic Publication)** บริการคัดเลือกหรือตรวจสอบคุณภาพวารสารที่มีความน่าเชื่อถือ มีคุณภาพและเหมาะสมแก่การเผยแพร่ผลงานทางวิชาการทั้งในระดับชาติและนานาชาติ  ให้บริการเฉพาะนักศึกษา อาจารย์ และบุคลากรมหาวิทยาลัยแม่โจ้ (<https://maejo.link/?L=7lWC>)

 13) [**บริการ Article delivery**](https://library.mju.ac.th/2022/services/articledelivery/)บริการจัดส่งไฟล์บทความวารสารที่มีให้บริการภายในห้องสมุด โดยค้นหาบทความที่ต้องการจาก [OPAC](https://opac.mju.ac.th/) และส่งคำขอโดยการคลิกที่ปุ่ม “ขอบทความ”
(ปุ่มจะปรากฏอยู่บริเวณด้านขวาของหน้าจอ OPAC ให้บริการสำหรับนักศึกษา อาจารย์ และบุคลากรมหาวิทยาลัยแม่โจ้

 14) [**บริการตรวจสอบหนังสือค้างส่งและค่าปรับผ่านช่องทางออนไลน์**](https://library.mju.ac.th/2022/services/debtcheck/) การตรวจสอบหนังสือค้างส่งและค่าปรับจะแสดงผลทั้งห้องสมุดกลางและห้องสมุดคณะ ผ่านเว็บไซต์สำนักหอสมุด

 15) [**บริการชำระค่าปรับผ่าน QR Code Payment**](https://library.mju.ac.th/2022/services/qrcode-payment/) สำนักหอสมุดมีช่องทางการชำระค่าปรับเกินกำหนดส่งจากการยืมหนังสือ ค่าปรับ หรือชำระค่าสมัครสมาชิกประเภทศิษย์เก่าและบุคคลภายนอก

 16) [**บริการ Article Alert**](https://library.mju.ac.th/2022/services/articlealert/) บริการจัดส่งข่าวสารทันสมัยจากฐานข้อมูลวิชาการ บทความวิชาการ บทความวิจัย และเอกสารทางวิชาการตามความต้องการของผู้รับบริการ ผ่านทาง e-mail (แจ้งเตือนสัปดาห์ละครั้ง) โดยไม่ต้องค้นหาด้วยตนเอง (<https://maejo.link/?L=bfKn>)

ในส่วนของผลการดำเนินงานด้านการพัฒนาและสนับสนุนให้มีการนำเทคโนโลยีสารสนเทศมาใช้ในการบริการเพื่อก้าวสู่ Digital Services นั้น สำนักหอสมุด ได้มีการประเมินผลการดำเนินงานโดย[การศึกษาความคาดหวังและความพึงพอใจต่อคุณภาพบริการของสำนักหอสมุด มหาวิทยาลัยแม่โจ้ ประจำปีงบประมาณ 2567](https://erp.mju.ac.th/openFile.aspx?id=Njk5MTc4&method=inline) เพื่อสำรวจความคาดหวังและความพึงพอใจต่อคุณภาพบริการ: ด้านบริการ ซึ่งมีผลการประเมิน ดังนี้

1) ความคาดหวังของผู้ใช้บริการ สำนักหอสมุด มีค่าเฉลี่ย 4.33 อยู่ในระดับมากที่สุด

2) ความพึงพอใจของผู้ใช้บริการ สำนักหอสมุด มีค่าเฉลี่ย 4.40 อยู่ในระดับมากที่สุด

 และจากผลการประเมิน ฝ่ายบริการสารสนเทศ สำนักหอสมุดได้นำข้อเสนอแนะที่ได้รับจากการศึกษาความคาดหวังและความพึงพอใจต่อคุณภาพบริการของสำนักหอสมุด นำมาแก้ไขและปรับปรุงตามข้อเสนอแนะดังกล่าว ([สรุปผลการรับฟังเสียงผู้รับบริการ สำนักหอสมุด มหาวิทยาลัยแม่โจ้ ประจำปี 2567 (1 ตุลาคม 2566 – 30 กันยายน 2567)](https://erp.mju.ac.th/openFile.aspx?id=Njk5NjQ3&method=inline)) และนำเสนอในคราวการประชุมคณะกรรมการบริหารสำนักหอสมุด ครั้งที่ 2/2568 วันที่ 17 ธันวาคม 2567 ระเบียบวาระที่ 3 เรื่องแจ้งเพื่อทราบ ข้อ 3.1.2.2 รองผู้อำนวยการสำนักหอสมุด ฝ่ายบริการและกิจการพิเศษ แจ้งเพื่อทราบ

1. **การพัฒนาด้านคุณภาพของสภาพแวดล้อมทางกายภาพ อาคาร สถานที่ และสิ่งอำนวยความสะดวก** สำนักหอสมุดได้พัฒนาพื้นที่ทั้งหมดให้เป็นพื้นที่สร้างสรรค์ เป็นจุดศูนย์รวมที่สนับสนุนและส่งเสริมให้นักศึกษาเป็นนวัตกรและผู้ประกอบการ ตาม[กระบวนการบริการพื้นที่และสิ่งอำนวยความสะดวก](https://erp.mju.ac.th/openFile.aspx?id=NzAwMjY3&method=inline) โดยมีการกำหนดตัวชี้วัดตาม (Laging Indicator) ที่จะแสดงผลลัพธ์สุดท้ายของกระบวนการ คือ ค่าเฉลี่ยความพึงพอใจของผู้รับบริการด้านสถานที่และสิ่งอำนวยความสะดวก (ค่าเป้าหมาย 5 ผลลัพธ์ 5) รวมถึง ตัวชี้วัดนำ (Leading Indicator) ที่เป็นตัววัดที่แสดงให้เห็นถึงผลลัพธ์ของแต่ละกระบวนการ เพื่อผลักดันให้ตัวชี้วัดตาม (Laging Indicator) ประสพผลสำเร็จตามที่ได้ตั้งค่าเป้าหมายไว้ ในการให้บริการพื้นที่และสิ่งอำนวยความสะดวกที่**ส่งเสริมและสนับสนุนการเรียนรู้** โดยได้วางแผนเพื่อกำหนดรูปแบบการบริการพื้นที่ตามผล[การศึกษาความคาดหวังและความพึงพอใจของผู้รับบริการสำนักหอสมุด มหาวิทยาลัยแม่โจ้ ประจำปีงบประมาณ 2567](https://erp.mju.ac.th/openFile.aspx?id=Njk5NTU5&method=inline) ด้านสถานที่และสิ่งอำนวยความสะดวกเพื่อสนับสนุนการเรียนรู้ให้ตรงกับพฤติกรรมและความต้องการของผู้รับบริการที่เอื้อต่อ การเรียน การวิจัย และคุณภาพชีวิตส่วนบุคคล [รวมถึงผู้ที่มีความความต้องการพิเศษที่สามารถเข้ามาใช้บริการห้องสมุดได้อย่างปลอดภัย](http://lib.mju.ac.th/e-office/doccenter/file/2023/0001342.pdf) อีกทั้งมี[การบริหารจัดการพื้นที่ที่สามารถยืดหยุ่นเพื่อรองรับต่อกิจกรรมและพฤติกรรมของผู้รับบริการที่หลากหลาย](https://www.canva.com/design/DAGkacKw6a4/QzkiPU5OO1w6-B7nJLRzuw/view?utm_content=DAGkacKw6a4&utm_campaign=designshare&utm_medium=link2&utm_source=uniquelinks&utlId=hb2deeff009#1)

ในแต่ละพื้นที่ที่สำนักหอสมุดได้ให้บริการนั้นมีการกำหนดเจ้าหน้าที่ผู้ปฏิบัติงานที่รับผิดชอบการให้บริการ ภาระหน้าที่ ขอบเขต และเป้าหมายของการให้บริการพื้นที่และสิ่งอำนวยความสะดวกเพื่อสนับสนุนการเรียนรู้ มี**การกำกับและติดตาม**การดำเนินงาน โดยรายงานผลการดำเนินงานทุก 6 เดือน และ 12 เดือน ต่อที่ประชุมคณะกรรมการบริหารสำนักหอสมุดเพื่อทราบและพิจารณา และจะประเมินผลการดำเนินงานการให้บริการด้วย[การศึกษาการประเมินความพึงพอใจของผู้รับบริการสำนักหอสมุดเป็นประจำทุกปี โดยในปีการศึกษา 2567](https://erp.mju.ac.th/openFile.aspx?id=Njk5NTU5&method=inline) ได้ดำเนินการประเมินความพึงพอใจต่อคุณภาพการบริการด้านสถานที่และสิ่งอำนวยความสะดวก โดยผลการประเมินพบว่าได้รับคะแนนเฉลี่ย 4.24 ซึ่งอยู่ในระดับมากที่สุด แสดงให้เห็นถึงความพึงพอใจที่สูงจากผู้ใช้บริการ ทั้งนี้ สำนักหอสมุดได้ดำเนินการทบทวนและปรับปรุงการดำเนินงาน โดยนำข้อเสนอแนะจากผู้ใช้บริการมาใช้ในการวางแผนและปรับปรุงคุณภาพบริการอย่างเป็นระบบ ทั้งในด้านความปลอดภัย ความสะอาด ความสะดวกในการใช้บริการ และการบริหารจัดการพื้นที่ให้มีความยืดหยุ่นและรองรับการใช้งานได้หลายวัตถุประสงค์ เช่น การจัดพื้นที่นั่งอ่านแบบเดี่ยวเพิ่มขึ้น เพื่อรองรับนักศึกษาที่ต้องการความสงบในการอ่านหนังสือหรือทำงาน การเพิ่มแสงสว่างในพื้นที่บริการ โดยเฉพาะในพื้นที่ชั้น 2 โซนเก่า และระหว่างชั้นหนังสือ ให้มีความสว่างเพียงพอ การปรับพื้นที่พักผ่อน Nap Zone ให้มีสิ่งอำนวยความสะดวกที่เหมาะสม พร้อมติดตั้งกล้องวงจรปิดเพื่อเพิ่มความปลอดภัย การปรับปรุงดังกล่าวจะถูกนำเสนอต่อที่ประชุมคณะกรรมการบริหารสำนักหอสมุดเพื่อทราบและพิจารณาโดยมุ่งหวังให้การบริการมีประสิทธิภาพและตอบสนองต่อความต้องการของผู้ใช้บริการได้อย่างครบถ้วน

สำนักหอสมุดยังได้จัดกิจกรรม "[Big Cleaning Day](https://erp.mju.ac.th/openFile.aspx?id=NzAwMTAz&method=inline)" เมื่อวันที่ 5 กรกฎาคม 2567 และวันที่ 27 พฤศจิกายน 2567 เพื่อสร้างสภาพแวดล้อมที่ดี ทั้งภายในและภายนอกอาคาร เพื่อส่งเสริมและฟื้นฟูสภาพแวดล้อมการเรียนการทำงานให้มีสุขลักษณะที่ดี โดยในกิจกรรม "Big Cleaning Day" มีการทำความสะอาดทั้งภายในและภายนอกอาคาร ซึ่งรวมถึงการล้างแผ่นกรองอากาศของเครื่องปรับอากาศ เพื่อให้สภาพอากาศภายในห้องสมุดดีขึ้น และได้ดำเนินการทำความสะอาดภายนอกอาคารที่เป็นพื้นที่ทั่วไปและพื้นที่สีเขียว ทำให้สภาพแวดล้อมโดยรอบห้องสมุดมีความสะอาด สวยงาม มีความพร้อมในการให้บริการแก่นักศึกษา เป็นการเสริมสร้างบรรยากาศที่ดีที่เอื้อต่อการเข้าใช้บริการ

**ด้านสภาพแวดล้อมทางกายภาพและสิ่งอำนวยความสะดวก**

การ**ประเมิน**และการ**ปรับปรุงคุณภาพ**ของสิ่งอำนวยความสะดวก

มหาวิทยาลัยได้มีปรับปรุงและพัฒนาการดำเนินการจัดสภาพแวดล้อม และประเมินการจัดสิ่งแวดล้อมและอำนวยความสะดวกในด้านกายภาพอย่างต่อเนื่อง โดยมหาวิทยาลัยได้เข้ารับการประเมิน Green University Ranking ([รายงานการดำเนินการ Green University ประจำปี 2023](https://erp.mju.ac.th/openFile.aspx?id=NjAyNzQ0&method=inline)) ซึ่งมีการประเมินในด้านต่าง ๆ เช่น ด้านสถานที่และโครงสร้างพื้นฐาน รวมถึงการจัดสถานที่ให้บริการด้านพยาบาล สิ่งอำนวยความสะดวกสำหรับผู้มีความบกพร่องทางด้านร่างกาย ด้านการจัดการขยะและของเสีย ด้านการขนส่ง การจัดที่จอดรถในพื้นที่มหาวิทยาลัย เป็นต้น ขับเคลื่อนการดำเนินงานโดยคณะกรรมการขับเคลื่อนยุทธศาสตร์การเป็นมหาวิทยาลัยสีเขียว (Green University) มหาวิทยาลัยแม่โจ้ โดยผลการประเมิน Green University Ranking ปี 2023 อยู่ในอันดับที่ 11 ของมหาวิทยาลัยไทยที่เข้ารับการประเมิน และอันดับที่ 143 ของมหาวิทยาลัยโลก คะแนนประเมินอยู่ที่ 8,150 คะแนน สูงขึ้นจากปี 2565 จำนวน 325 คะแนน ([ผลการประเมิน Green University ปี 2023](https://erp.mju.ac.th/openFile.aspx?id=NjI0OTM2&method=inline)) ส่งผลให้มหาวิทยาลัยมีการพัฒนาด้านกายภาพอย่างเหมาะสมและเพียงพอ ทั้งยังช่วยให้การพัฒนาการเรียน การสอน การจัดสิ่งอำนวยความสะดวกทางกายภาพ การบริหารจัดการอาคารสถานที่ ห้องปฏิบัติการ มีการกำหนดมาตรการต่าง ๆ ให้มีความพร้อมและมีประสิทธิภาพมากยิ่งขึ้น โดยให้นักศึกษาได้เข้ามามีส่วนร่วมดำเนินการร่วมกับบุคลากร ตลอดจนผู้ที่มาใช้พื้นที่ในทุกกิจกรรม อีกด้วย รวมถึงมหาวิทยาลัยแม่โจ้-แพร่ฯ และมหาวิทยาลัยแม่โจ้-ชุมพร ซึ่งมีการดำเนินการตามนโยบาย Green University ของมหาวิทยาลัยมาอย่างต่อเนื่อง ตามความพร้อมและเหมาะสมของส่วนงาน

 มหาวิทยาลัย โดยสำนักบริหารและพัฒนาวิชาการ ได้ดำเนินการสำรวจความพึงพอใจการใช้ห้องเรียนและสิ่งสนับสนุนการเรียนการสอน ประจำปีงบประมาณ 2566 ([ผลการสำรวจความพึงพอใจในการใช้ห้องเรียนและสิ่งสนับสนุนการเรียนการสอน ประจำปีงบประมาณ พ.ศ.2566](https://erp.mju.ac.th/openFile.aspx?id=NjI4Njk2&method=inline)) โดยผลการสำรวจความพึงพอใจการใช้ห้องเรียนและสิ่งสนับสนุนการเรียนการสอนจากนักศึกษาและอาจารย์มหาวิทยาลัยแม่โจ้ วิทยาเขตเชียงใหม่ จำนวน 820 ชุด โดยจากการสำรวจความพึงพอใจโดยรวมต่อห้องเรียนและสิ่งสนับสนุนการเรียนการสอน พบว่า ผู้ตอบแบบสอบถามมีความพึงพอใจโดยรวมต่อการใช้ห้องเรียนและสิ่งสนับสนุนการเรียนการสอน ในระดับ พึงพอใจมาก (ค่าเฉลี่ยความพึงพอใจเท่ากับ 4.01) เมื่อพิจารณาค่าเฉลี่ยความพึงพอใจในแต่ละประเด็น พบว่า ทุกประเด็น ผู้ตอบแบบสอบถามมีค่าเฉลี่ยความพึงพอใจในระดับพึงพอใจมาก โดยประเด็นที่มีค่าเฉลี่ยความพึงพอใจสูงที่สุด คือ ความสะอาดภายในห้องเรียน (ค่าเฉลี่ยความพึงพอใจเท่ากับ 4.04) ในการนี้สำนักบริหารและพัฒนาวิชาการ กองกายภาพและสิ่งแวดล้อม และผู้เกี่ยวข้องได้มีการหารือ เพื่อวางแผนในการปรับปรุงแก้ไขข้อเสนอแนะและทำการตรวจสอบอาคารสถานที่ส่วนกลาง เช่น อาคารเรียนรวม 70 ปีแม่โจ้ อาคารเรียนรวม 80 ปี โดยวางแผนในการปรับปรุงแก้ไขตามความเร่งด่วน และจัดทำคำของบประมาณ เพื่อขอจัดสรรงบประมาณประจำปีงบประมาณ พ.ศ. 2567 และปี 2568 รวมถึงอาคารในส่วนของคณะ สำนัก มหาวิทยาลัยแม่โจ้-แพร่ฯ มหาวิทยาลัยแม่โจ้-ชุมพร ให้มีความพร้อมใช้งาน

 นอกจากนี้มหาวิทยาลัย โดยกองกายภาพและสิ่งแวดล้อม ร่วมกับกองเทคโนโลยีดิจิทัลได้มีการสำรวจความพึงพอใจต่อสภาพแวดล้อมด้านกายภาพ สิ่งอำนวยความสะดวก ที่ใช้ในการดำเนินงานหลักสูตร การดำเนินงานตามมาตรฐานด้านสิ่งแวดล้อม และการเข้าถึงสำหรับผู้ที่มีความต้องการพิเศษ ประจำปีการศึกษา 2566 โดยมีผลการประเมินและปรับปรุงคุณภาพของสิ่งอำนวยความสะดวก ในภาพรวมคิดเป็นร้อยละ 67.60 คิดเป็นค่าเฉลี่ย 3.38 ([ผลการสำรวจความพึงพอใจต่อสภาพแวดล้อมด้านกายภาพ สิ่งอำนวยความสะดวก ที่ใช้ในการดำเนินงานหลักสูตร การดำเนินงานตามมาตรฐานด้านสิ่งแวดล้อม และการเข้าถึงสำหรับผู้ที่มีความต้องการพิเศษ ประจำปีการศึกษา 2566](https://erp.mju.ac.th/openFile.aspx?id=NjQxNTYz&method=inline)) ซึ่งอยู่ในเกณฑ์ประเมินมีความพึงพอใจมาก และผลการประเมิน ซึ่งจะได้นำผลการประเมินและข้อเสนอแนะแจ้งไปยังผู้เกี่ยวข้อง เพื่อวางแผนและดำเนินการปรับปรุงแก้ไข ทั้งนี้ บางข้อเสนอแนะได้มีการวางแผนในภาพรวมของมหาวิทยาลัยไว้แล้ว และจะได้มีการติดตามประเมินผลในปีการศึกษาต่อไป

**ด้านระบบรับนักศึกษา**

**ฝ่ายฝ่ายรับสมัครนักศึกษาและประชาสัมพันธ์หลักสูตร** สำนักบริหารและพัฒนาวิชาการ มหาวิทยาลัยแม่โจ้ มีวิธีการประเมินคุณภาพของระบบรับสมัครนักศึกษาออนไลน์ โดยได้จัดทำแบบสอบถามเพื่อสอบถามความพึงพอใจ ของผู้ใช้บริการระบบรับสมัครนักศึกษาออนไลน์ ดังนี้

|  |  |
| --- | --- |
| คำถาม | ระดับความพึงพอใจ |
| มีช่องทางการให้บริการที่สะดวกเหมาะสม | 4.49 |
| ขั้นตอนการให้บริการมีความเหมาะสม คล่องตัว เข้าใจง่าย | 4.42 |
| ผู้ให้บริการมีความใส่ใจในการให้บริการ | 4.43 |
| ผู้ให้บริการมีความรู้ความสามารถในการให้บริการ สามารถแนะนำ ตอบข้อซักถามได้อย่างชัดเจน | 4.40 |
| ข้อมูลที่ให้บริการมีความถูกต้อง ชัดเจน และเป็นประโยชน์แก่ผู้รับบริการ | 4.48 |
| มีช่องทางการประชาสัมพันธ์ที่หลากหลายช่องทาง และเข้าถึงข้อมูลได้โดยง่าย | 4.47 |
| ระดับความพึงพอใจเฉลี่ย | **4.45** |